Prasasti Kuil Yongning

Prasasti Kuil Yongning (永寧寺碑) yito prasasti tuwawu u pilohutuliyo to taawunu 1413, era Dinasti Ming, lowali tuwoto tomimbihu lopotihulo Kuil Yongning (永寧寺) bilulo'aliyo to diluwawari molamingo pos Komisi Militer Regional Nurgan (奴兒干都指揮使司) to desa Tyr, Nikolayevsk-on-Amur, Krai Khabarovsk, Rusia, membidu milango lo Dutula Amur. Prasasti botiya bilongu lo kasim (hadamu lo istana) tanggula Yishiha wawu otawa lo tawu lowali humaya prasasti monumental wolo epigraf Om mani padme hum. Prasasti botiya tula-tulade wopato aksara hihihede timi'idu tayadiyo, wayitiyo olo aksara Jurchen. Woluwo olo prasasti oluwoliyo tula-tulade aksara Tionghoa pilepohutu le Yishiha to taawunu 1433, lowali tuwoto lomugari kuil. Prasasti botiya du-duluwo maa tahu-tahu to Museum Arsenyev di Vladivostok, Rusia.

 Tuwoto wilayah 
Pemerintahan Ming to kawasa lo Kaisar Yongle (1402-1424), hemongusaha mopo'otanggala pongaruliyo ode wilayah pobbutuwa molamingo wolo u lohutu sistem pertahanan ode bangsa Mongol wawu lohutu olo pos-pos teritorial to wilayah Jurchen Haixi wawu Jurchen Jianzhou to Semenanjung Liaodong.Odito olo sambe ode wilayah u masatiya maa lowali tayadu lo provinsi Jilin. Lapatiyo ma'o maa longohi posisi resmi ode mongo ta'uwa lo Jurchen sebagai tuwoto kesetiaan limongoliyo.

To taawunu 1409 pilopotihuliyo Komisi Militer Regional Nurgan lo'o-lo'opo ode wilayah Dutula Amur wawu pulau Sakhalin. Dabo wilayah botiya to kawasa lo "Junchen liar", tawuliyo lonto suku meyalo kaum Tungusik taa hepolanela wau hemututu kekacauan ode pos-pos to diluawi boyito. 
To taawunu 1412, Kaisar Yongle paduli lo keadaan botiya wawu maa longohi parenta ode tawu ngota lonto kaum Jurchen Haixi, tanggula Yishiha, alihu motita'uwa to ekspedisi perdamaian ode wilayah botiya. Taawunu 1410 te Yishiha lona'o wolo tentara ngolo lihu, lodudu'a olo arsitek wawu poddupa. Timongoliyo lotita'e to 25 lo kapali.

Timongoliyo lotoluntungo to Dutula Sungari wawu Dutula Amur sambe yiledungga ode wilayah u hetanggula lo Sina wolo tanggula Telin (特林) (masa botiya Tyr, Rusia) wawu ngope'e ngotaawunu lotitola teeto. Yishiha lapata'o lomongu kuil Buddha tuwawu to biihu pombango talu-talo ode Dutula Amur, wawu tilanggulaliyo "Kuil Ketenangan Abadi" (Kuil Yongning).

To taawunu 1429-an te Yishiha maa lohumbuta nona'o lo ekspedisiliyo ode wilayah Nurgan mololohe suku Shamanisme taa hipongantuluwa patung-patung Buddha. Lapata'o to taawunu 1432-1433, te Yishiha maa lopo'ombuta ekspedisi pulitiyo na'o-na'o wolo limbata dulo lihu tentara lotita'e to limolopulu kapali, wawu maa lominta'a kepala suku Jurchen lowali Komisaris Militer Nurgan taa bohu. Kuil u bilonguliyo dulopulu taawunu yilalu maa yilohubu lo tawu, te Yishiha lomongu pooli Kuil Yongning u bohu, to tili lo bilulo'a kuil mulolo u talu-talo ode Dutula Amur. To taawunu 1435, pemerintah Ming lopobubari pasukan militer to wilayah botiya, wawu maa lopobubari olo Komisi Militer Regional Nurgan..

 Referensi 

Dalala:Budaya